[{"text_idx": "#000000", "text": "BBC: 'Angen cynrychiolaeth o Gymru'"}, {"text_idx": "#000001", "text": "Mae uwch reolwyr y BBC wedi dweud y dylid cael cynrychiolaeth o Gymru fel rhan o drefn reoli a llywodraethiant newydd y gorfforaeth."}, {"text_idx": "#000006", "text": "Mewn sesiwn ddydd Llun fe ofynodd yr ASau Cymreig i benaethiaid y BBC am y berthynas rhwng y gorfforaeth ac S4C."}, {"text_idx": "#000007", "text": "Ers 2013 mae'r Sianel yn derbyn y mwyafrif o'i hincwm, sef tua \u00a375m, o ffi drwydded y BBC."}, {"text_idx": "#000009", "text": "Ychwanegodd fod y cytundeb newydd gydag S4C wedi dod a\u0302 \"rhywbeth gwell nad oedd wedi'i gyflawni'n flaenorol,\" a'i fod yn amau a fyddai'r gyfres deledu ddwyieithog lwyddiannus Hinterland wedi'i chreu cyn i'r cytundeb rhwng y BBC ac S4C ddod i fodolaeth."}, {"text_idx": "#000010", "text": "Wrth ateb cwestiwn am faint mae'r BBC yn ei wario ar rai o'u se\u0302r mwya', dywedodd James Purnell fod cyflogau i rai o'u talentau mwya' wedi \"gostwng yn sylweddol\". Ond fe wrthododd awgrym y dylid cyhoeddi taliadau i gyflwynwyr gan fod angen i'r BBC gystadlu o fewn marchnad fasnachol."}, {"text_idx": "#000011", "text": "Fe wnaeth AS Plaid Cymru Liz Saville Roberts gynnig wrth Rhodri Talfan Davies y gellid sefydlu bwletin teledu yn yr iaith Saesneg yn cwmpasu newyddion o Gymru, y DU a'r Byd, a dywedodd o y byddai'n rhaid ystyried y syniad o safbwynt ei effaith bosib ar gynulleidfaoedd."}, {"text_idx": "#000012", "text": "Cyfeiriodd at waith ymchwil diweddar gan y BBC, ddaeth i'r casgliad fod cynulleidfaoedd yn dal i'w chael hi'n anodd deall y gwahaniaethau rhwng Cymru a'r DU ers datganoli, gan ddadlau y dylid ystyried newidiadau i wasanaethau presennol ochr yn ochr a\u0302 chynigion ar gyfer rhaglenni newydd."}, {"text_idx": "#000021", "text": "Goleuadau'r Gogledd yn goleuo'r awyr dros nos"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]